Συντεταγμένες: 41°25′22″N 32°57′21″E﻿ / ﻿41.42278°N 32.95583°E﻿ / 41.42278; 32.95583

Το **Εφλανί** (τουρκικά: *Eflani*) είναι πόλη και διαμέρισμα της Επαρχίας του Καραμπούκ, στην Περιοχή Μαύρης Θάλασσας της Τουρκίας. Το Εφλανί ευρίσκεται σε απόσταση 100 χμ. νότια της Μαύρης Θάλασσας. Σε απόσταση 46 χμ. ανατολικά του Καραμπούκ, ευρίσκεται επί υψιπέδου το οποίο χωρίζεται από μικρούς ποταμούς εν μέσω των υψηλών βουνών και των κοιλάδων. Κατά την απογραφή του 2000, ο πληθυσμός του διαμερίσματος ήταν της τάξεως των 12.270 κατοίκων, εκ των οποίων οι 3.897 κατοικούσαν εντός της πόλεως του Εφλανί. Το διαμέρισμα καλύπτει έκταση της τάξεως των 587 km², ενώ η πόλη βρίσκεται σε υψόμετρο 897 μ.

Ιστορία
-------

Στο Εφλανί, ίχνη των παρελθόντων πολιτισμών αποτελούν οι πέτρινοι τάφοι, καθώς και τα τζαμιά που βρίσκονται τόσο εντός όσο και στα περίχωρα της πόλης. Το Εφλανί βρισκόταν επί της οδού η οποία συνέδεε την αποικία της Αμάσρα με την ενδοχώρα της Μικράς Ασίας έως και τον Μεσαίωνα. Από το 1292 έως το 1309, η πόλη αποτέλεσε έδρα του Τζανδαριδών.

Εκπαίδευση
----------

Συνολικά, το Εφλανί διαθέτει πέντε σχολεία. Το *Eflani İMKB Çok Programlı Lisesi* είναι ένα εξ'αυτών, ενώ τα αγγλικά αποτελούν την δεύτερη διδασκόμενη γλώσσα εντός αυτού.

Το Εφλανί σήμερα
----------------

Έχοντας ιδιαιτέρως πλούσια βλάστηση λόγω του υγρού κλίματός του, το Εφλανί λειτουργεί ως τοποθεσία εκκίνησης πεζοποριών για την ευρύτερη περιοχή, με τα δάση και τις τρεις λίμνες του. Για ορισμένο διάστημα, η ζήτηση για ζώα και ζωικά προϊόντα της ευρύτερης περιοχής ικανοποιούνταν στο Εφλανί, ενώ, σήμερα, η κτηνοτροφία, παρά το γεγονός πως έχει χάσει την παλαιότερη σημασία της, εξακολουθεί να αποτελεί σημαντική πηγή εσόδων.

Αυτό το οποίο καθιστά το Εφλανί ιδιαίτερα σημαντικό για την ευρύτερη επαρχία είναι τα πλούσια μάρμαρά του. Η εξόρυξη των μαρμάρων γίνεται υπό την μορφή συμπαγών κομματιών, ενώ η εξαγωγή τους γίνεται από εταιρείες του ιδιωτικού τομέα.

Φωτοθήκη
--------

* Καθ'οδόν προς την Λίμνη ΜποσταντσίΚαθ'οδόν προς την Λίμνη Μποσταντσί
* Πανοραμική άποψη της Λίμνης ΜποσταντσίΠανοραμική άποψη της Λίμνης Μποσταντσί

Παραπομπές
----------

1. 1 2  *GEOnet Names Server*. 11  Ιουνίου 2018. 11849499.
2. ↑  (Τουρκικά) Τουρκικό Ινστιτούτο Στατιστικής. «Απογραφή του 2000, Βασικά στατιστικά στοιχεία για τις αστικές περιοχές της Τουρκίας». Αρχειοθετήθηκε από το πρωτότυπο (XLS) στις 22 Ιουλίου 2007. Ανακτήθηκε στις 18 Νοεμβρίου 2008.
3. ↑  (Αγγλικά) GeoHive. «Statistical information on Turkey's administrative units». Ανακτήθηκε στις 21 Νοεμβρίου 2008.
4. ↑  (Αγγλικά) Statoids. «Statistical information on districts of Turkey». Ανακτήθηκε στις 21 Νοεμβρίου 2008.

Πηγές
-----

* (Αγγλικά) Falling Rain Genomics, Inc. «Geographical information on Eflani, Turkey». Ανακτήθηκε στις 17 Νοεμβρίου 2008.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εφλανί** |

* (Τουρκικά) Επίσημη ιστοσελίδα του κυβερνήτη του διαμερίσματος
* (Τουρκικά) Τοπική ιστοσελίδα με πληροφορίες για το Εφλανί
* (Τουρκικά) Νέα σχετικά με το Εφλανί Αρχειοθετήθηκε 2010-11-11 στο Wayback Machine.
* (Τουρκικά) Ιστοσελίδα παρουσίασης του Εφλανί

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 246591051

 |

 |